open-index/open-wikipedia-markdown huggingface dataset:
גלריה ג'ולי מ.

"**גלריה ג'ולי מ.**" הייתה גלריה לאמנות שפעלה בין השנים 1975–2016 בתל אביב-יפו.

## היסטוריה
"גלריה ג'ולי מ." נפתחה בשנת 1975 על ידי ג'ולי ממון בתל אביב-יפו. ממן למדה אמנות בבית הספר הגבוה לציור אצל אריה מרגושילסקי. היא פתחה את הגלריה בקומת מרתף של בניין ברחוב גליקסון בתל אביב-יפו. חלל הגלריה הורכב מחלל פשוט בצורת האות ר'. התערוכה הראשונה שנערכה בגלריה הייתה התערוכה הקבוצתית "מחווה לארוך", שנפתחה ב-2 במרץ 1975 והוקדשה לזכרו של הצייר אריה ארוך.

התערוכה זוהתה עם אמנים ובהם מיכל נאמן, דגנית ברסט, ציונה שמשי, מנשה קדישמן, בוקי שוורץ ציבי גבע, יאיר ברק, שי קרמר ואחרים. לצד אלו הוצגו בגלריה גם אמנים צעירים יותר כגיל שחר, מרב סודאי ואחרים. לצד תערוכות ציור ופיסול, הציגה ממן גם עבודות מיצב ועבודות מושגיות כגון "מי ציוני ומי לא" (1979) מאת משה גרשוני. בין האמנים שהציגו תערוכות רבות בגלריה ניתן לציין את ענת בצר.

בשנים האחרונות ניהלו את הגלריה עדי קבילי, בתה של ממן, ועודד שתיל. בשנת 2006 עברה הגלריה לחלל חדש שמוקם בקומה הראשונה של בניין ברחוב בצלאל יפה מס' 10. בשנת 2009 נפתחה שלוחה של הגלריה בטורונטו, קנדה.

## קישורים חיצוניים
* 

## הערות שוליים

ג'ולי מ.
קטגוריה:ישראל: גלריות לאמנות שנסגרו
קטגוריה:הצפון הישן
מוניבה מזארי

**מוניבה מזארי** (באורדו: **منیبہ مزاری**; נולדה ב-3 במרץ 1987) היא אמנית, דוגמנית, פעילה חברתית, דוברת מוטיבציה, זמרת, ומארחת טלוויזיה פקיסטנית. היא משתמשת בכיסא גלגלים בשל פציעות שנגרמו בתאונת דרכים כשהייתה בת 21, והיא הדוגמנית הפקיסטנית הראשונה בכיסא גלגלים. היא גם השגרירה הלאומית של ארגון האו"ם לקידום נשים - פקיסטן.

## תחילת דרכה
מזארי היא ממוצא בלוצ'י. ב-2007, היא הייתה בתאונת דרכים, בה ספגה פציעות מרובות, כולל פגיעה לחוט השדרה אשר הותירה אותה משותקת. מזארי המשיכה בקריירה שלה בדוגמנות גם אחרי פציעתה, ובנוסף לפעילות החברתית והפילנתרופית שהיא משקיעה בה, היא הקימה מותג אמנותי בשם *Muniba's Canvas*, אשר ססמתו היא "תנו לקירות ללבוש צבע".

## קריירה
מזארי משרתת כשגרירת פקיסטן בארגון האו"ם לקידום והעצמת נשים, וגם משמשת כדוברת להעלאת מוטיבציה בכנסים ופורומים. הביקוש לדוברות שלה פרח לאחר שנבחרה כאחת הנואמות באירוע TEDx איסלאמאבאד. היא הייתה אחת משתי פקיסטניות שנכללו ברשימת "100 הנשים מעוררות ההשראה" של ה-BBC לשנת 2015. היא לעיתים משמשת כמגישת חדשות בערוץ PTV. בנוסף, היא הדוגמנית-דוברת של חברת הספרות ותכשירי השיער Toni&Guy בפקיסטן. היא נכללה ברשימת פורבס "30 מתחת ל-30" ב-2016.

## מחלוקות
מזארי מצאה עצמה במרכז מחלוקת ציבורית, לאחר שהואשמה בגנבת קניין רוחני של אמנית אחרת, ליילה באיג.

תנועת זכויות הנכים של פקיסטן הרחיקה עצמה ממזארי, שהייתה פעילה בה. על פי מוחמד אטיף שייח', הנשיא ארגון STEP (לקידום אנשים עם מוגבלויות), "מוניבה מציגה דוגמה אמפתית כשגרירה. אנחנו לא רוצים לציין שמות או לעכב את מאמציה, אבל היא לא עושה שום דבר עבור תנועת הנכות, היא רק צוברת הון סימבולי בשל נכותה. היא מנסה למשוך תשומת לב באמצעות מודל הצדקה של נכות, שזה לגמרי לא נכון, ולא מה שנציג נכים צריך לעשות. היא לא צריכה להיות שגרירה של כל ארגון נכות, כי שגרירים שלנו צריכים לקדם את זכויותינו על בסיס שוויון, ולא על סמך רחמים. נכות היא חלק מאורח חיים מגוון, לא מאבק אמיץ."

## קישורים חיצוניים

* 

## הערות שוליים

קטגוריה:ילידות 1987
קטגוריה:סופרות פקיסטניות
קטגוריה:זמרות פקיסטניות
קטגוריה:דוגמניות
קטגוריה:פעילות חברתיות פקיסטניות
קטגוריה:פורבס 30Under30
קטגוריה:מנחות טלוויזיה
קטגוריה:זוכות פרס 100 נשים (BBC)
נבחרת יפן בכדורגל חופים

**הנבחרת הלאומית של יפן בכדורגל חופים** מייצגת את יפן בתחרויות כדורגל חופים בינלאומיות ונמצאת בפיקוחה של התאחדות הכדורגל היפנית.

## הסגל הנוכחי
*סגל נכון לאליפות העולם בכדורגל חופים 2019*

מאמן:  ריי ראמוס

## שיא תחרותי
### מוקדמות גביע העולם בכדורגל חופים (AFC)

## הישגים
**גביע העולם בכדורגל חופים**
* **מקום רביעי (1)**: 2005, 2019

**[[אליפות אסיה בכדורגל חופים]]**
* **אלופה (2)**: 2009, 2011

**[[מונדיאליטו (כדורגל חופים)|מונדיאליטו]]**
* **סגנית (1)**: 2014

## קישורים חיצוניים

* דף הנבחרת באתר הרשמי של כדורגל החופים
* דף הנבחרת באתר הרשמי של כדורגל החופים 
קטגוריה:יפן: כדורגל
כדורגל חופים
יפן
פרידריך וילהלם קריצינגר

**פרידריך וילהלם קריצינגר** (בגרמנית: **Friedrich Wilhelm Kritzinger**; 14 באפריל 1890 - 25 באפריל 1947) היה פוליטיקאי גרמני אשר שימש כמזכיר המדינה בתקופת המשטר הנאצי.

## ביוגרפיה
קריצינגר נולד לכומר ב-14 באפריל 1890 בגרינפיר (Grünfier) עיר בפרובינציית פוזן שבקיסרות הגרמנית. העיר נמצאת כיום בתחומי פולין המודרנית. ב-1908 הוא סיים את לימודיו בגימנסיה והחל ללמוד משפטים. עם פרוץ מלחמת העולם הראשונה באוגוסט 1914 גויס לצבא הקיסרות הגרמנית, וב-1918 עזב את הצבא כלויטננט במילואים. בשנת 1921 עבר את בחינת הבר ולאחר מכן עבד כעוזר במשרד המשפטים של הרייך. בשנת 1925-26 עבד במשרד המסחר הפרוסי ובשנת 1926 חזר למשרד המשפטים. ב-1921 עבר את בחינות הקבלה לשירות ציבורי והחל לעבוד כעוזר במשרד המשפטים הגרמני. בין 1925-1926 עבד במשרד הסחר הפרוסי, וב-1926 חזר למשרד המשפטים.

ב-1938 הצטרף קריצינגר למפלגה הנאצית, ובאותה שנה הועבר ללשכת הקנצלר כמנהל מחלקה B. ב-20 בינואר 1942 הוא ייצג את ראש הלשכה הנס לאמארס בוועידת ואנזה. לאחר הוועידה הוא הביע את רצונו להתפטר, אולם שודל שלא לעשות זאת. יש הטוענים שהתוכניות ל"פתרון הסופי" של יהודי אירופה הבהילו אותו כל כך, עד שהוא השמיע מחאה קולנית במהלך הוועידה עצמה. עם זאת, הפרוטוקולים הרשמיים של הוועידה לא שרדו כך שלא ניתן להפריך או לאשר את הטענות הללו. יצוין שבתפקידו בלשכת הקנצלר, התעסק קריצינגר רבות ב"בעיה היהודית", והשתתף בניסוח סעיף 11 של חוק אזרחות הרייך, אשר אפשר לנשל את יהודי גרמניה מרכושם לפני גירושם.

בהמשך אותה שנה הוא קודם לתפקיד תת-מזכיר המדינה ובהמשך למזכיר המדינה. בתפקידו זה הוא ניסח חוק אשר הגביל את זכויות הערעור של יהודים. הוא המשיך לשמש בתפקיד זה גם בממשלת פלנסבורג שפעלה בשלהי המלחמה. עם סיום המלחמה הוא נעצר בידי בעלות הברית, והעיד במהלך משפטי נירנברג. הוא התוודה בפומבי שהיה חבר בוועידת ואנזה וידע על אופייה הפושע, והצהיר שהוא מתבייש על פשעיו שלו ופשעי בני עמו. הוא נכלא בברוקזל, אולם שוחרר באפריל 1946. בדצמבר של אותה שנה הוא נכלא מחדש, ושוחרר בתחילת 1947 בשל מצב בריאות רעוע. הוא מת בנירנברג ב-25 באפריל 1947.

בסרט הגרמני "ועידת ואנזה" מ-1984, גולם קריצינגר בידי פרנץ רודניק. בסרט "הפתרון הסופי" גולמה דמותו בידי דייוויד תרלפול.

## קישורים חיצוניים

* המשתתפים בוועידת ואנזה
* פרוטוקול החקירות של קריצינגר

## הערות שוליים

קטגוריה:פוליטיקאים גרמנים
קטגוריה:פושעי מלחמה נאצים
קטגוריה:משתתפי ועידת ואנזה
קטגוריה:גרמנים שנולדו ב-1890
קטגוריה:גרמנים שנפטרו ב-1947
לואי לטריה

**לואי לטריה** (בצרפתית: **Louis Leterrier**; נולד ב-17 ביוני 1973) הוא במאי קולנוע צרפתי, שבין סרטיו הידועים נמנים "המשלח" (2005), "הענק הירוק" (2008), "התנגשות הטיטאנים" (2010), "האשליה" (2013) ו"מהיר ועצבני 10" (2023).

## ביוגרפיה
לטריה נולד בפריז בירת צרפת, בנם של במאי הקולנוע פרנסואה לטריה ומעצבת התלבושות קתרין לטרייר (לבית פאביוס). הוא אחיינם של ראש ממשלת צרפת לשעבר, לורן פביוס והאנטיקוואר פרנסואה פאביוס. על חינוכו לאמנות הופקדה אמו. לפני שהחל להתנסות בבימוי סרטים קצרים, היה לטריה מתופף בהרכב מוזיקלי חובבנית. בהגיעו לגיל 18, אחרי שהשתפשף בענף הפרסום, עזב לטריה את צרפת כדי ללמוד קולנוע בבית הספר "טיש" לאמנויות (Tisch School of the Arts) של אוניברסיטת ניו יורק.

ב-1997 התלמד לטריה אצל הבמאי ז'אן-פייר ז'נה באתר הצילומים של הנוסע השמיני 4: התחייה. עם שובו לצרפת, הוא עבד עם לוק בסון על הפקת פרסומות עבור החברות "קלאב אינטרנט" ו"לוריאל".

מאוחר יותר בשנת 2002, לטריה ביים את הסרט הראשון בטרילוגיית המשלח, סרט פעולה בכיכובו של ג'ייסון סטיית'האם. על אף שבארצות הברית נתפש לטריה כמנהל האמנותי של הסרט וכקורי יואן כבמאי, באירופה ניתן קרדיט הבימוי ללטריה. ב-2008, כחלק ממגמה בה במאים צרפתים רבים מועסקים בהוליווד, ביים לטריה את הסרט ביקום הקולנועי של מארוול, "הענק הירוק". הפרויקט הבא שלו, גרסה מחודשת של התנגשות הטיטאנים מ-1981, הופץ על ידי האחים וורנר ועלה לאקרנים ב-2 באפריל 2010.

ב-2013 ביים את הסרט המצליח "האשליה" בכיכובם של מארק רופאלו, איילה פישר, וודי הרלסון, דייב פרנקו, ג'סי אייזנברג ורבים אחרים. ב-2016 ביים את הסרט "גרימסבי".

בשנת 2021 שוחררה להפצה סדרת הטלוויזיה "לופן" בהשראת ארסן לופן, שביים. בשנת 2022 ביים את קומדיית הפעולה "רחוק מהבית" בכיכובו של עומאר סי.

בשנת 2023 ביים את הסרט "מהיר ועצבני 10"; העשירי בסדרת סרטי "מהיר ועצבני", לאחר שהחליף את ג'סטין לין בכס הבימוי והוא יביים גם את הסרט האחרון בסדרה, "מהיר ועצבני 11". באותה שנה, הפיק את הסרט "דוגי סטייל".

## קישורים חיצוניים

קטגוריה:במאי קולנוע צרפתים
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:פריז: אישים
קטגוריה:צרפתים שנולדו ב-1973
RTP2

**RTP2** (נקרא גם בפורטוגזית "O Segundo" - "ערוץ 2" או "Dois" - לשניים) הוא ערוץ טלוויזיה ציבורי פורטוגלי, המופעל על ידי RTP, תאגיד השידור הפורטוגלי. RTP2 הוא ערוץ הטלוויזיה השני שהחל לשדר בפורטוגל ב-25 בדצמבר 1968. כיום, הערוץ משודר ללא פרסומות, ומשמש כחלופה לערוץ הראשי של השידור הציבורי בפורטוגל, RTP1.

את ערוץ RTP2 ניתן להקביל לערוץ BBC Two, כיוון ששני הערוצים משדרים תכנים אינטלקטואליים. RTP2 הוא היחיד מבין מספר ערוצי טלוויזיה פורטוגליים ואירופיים המשדר תוכניות תרבות וחינוך כל הזמן (בדומה לארטה). RTP2 הוא היחיד בפורטוגל שמשדר ללא הפסקות פרסומות, חסויות או תשדירי שירות. בשנת 2002 החל הערוץ לשדר במשך 24 שעות ביממה. במרץ 2017 שיעור הצפייה של הערוץ היה 1.5%.

## היסטוריה
ערוץ RTP2 החל בשידוריו ב-25 בדצמבר 1968. עם זאת, רק ב-21 בנובמבר 1970 הערוץ החל בשידורים רציפים וקבועים.

ב-21 ביולי 1978 הופסקו שידורי הערוץ בשל שיפוצים, והם התחדשו כמה חודשים מאוחר יותר, ב-16 באוקטובר אותה שנה, כאשר הופרד הערוץ מ-RTP1, לרבות הקמת צוותים ייחודיים והפקת תוכניות מקוריות עבור הערוץ. שינויים אלו לא שרדו זמן רב, ובראשית שנות ה-80, בשל קיצוצים, אוחדו שני הערוצים בשנית.

בשנת 1990 עבר הערוץ מיתוג מחדש, ושמו שונה ל"ערוץ 2", ובשנת 1992 שונה שמו שוב ל-TV2. הססמה של הערוץ הייתה "טלוויזיה אחרת".

בשנת 1994, לאחר עלייתם של שני ערוצי טלוויזיה פרטיים (SIC ו-TVI) לאוויר, נאלץ TV2 להתמקד בשידור תוכניות לקהלים קטנים יותר, ובוצעו שינויים משמעותיים בלוח השידורים של הערוץ. שידור משחקי כדורגל ואופרות סבון הופסקו, ובהתאם לכך קהל הצופים של הערוץ קטן. מאז השינויים שבוצעו, הערוץ משדר תוכניות תרבות, תעודה, אומנות, מדעים וילדים. בשל כך, RTP2 נחשב כיום לערוץ טלוויזיה ברמה גבוהה יותר לעומת יתר ערוצי הטלוויזיה.

ב-27 באפריל 1996 הוחזר השם הישן של הערוץ, RTP2, תוך הפסקת שידורי הפרסומות. לוח השידורים לא השתנה. כמו כן, בנובמבר 1999, הערוץ החל לשדר בשעות מסוימות בפורטוגזית בערוץ יורוניוז.

ב-2002 הערוץ החל לשדר במשך 24 שעות ביממה.

ב-14 במאי 2012, RTP2 הפך לערוץ הטלוויזיה הפורטוגלי הראשון שמשדר בפורמט 16:9.

## תוכניות
### תוכניות אירוח
* **70X7** - תוכנית שיחה דתית
* **המופע הדתי** - תוכנית שיחה דתית

### תוכניות מגזיניות
* **ארכיטקט** - מגזין אדריכלות
* **רחוב האומנויות** - מגזין אומנות
* **מאחורי הקלעים** - מגזין קולנוע
* **ביוספרה** - מגזין אקולוגיה וסביבה

### אירועי ספורט המשודרים בערוץ
* טור דה פראנס
* אולימפיאדת פיונגצ'אנג 2018
* אולימפיאדת טוקיו 2020

### סדרות טלוויזיה
* מרוששות
* בונז
* משפחת סימפסון
* איש משפחה
* פיוצ'רמה
* הבורגרים של בוב
* אין משחק אין חיים
* קליפורניקיישן
* המפץ הגדול
* שני גברים וחצי
* מקום טוב באמצע
* מד מן
* דקסטר
* העשב של השכן
* חסרי בושה
* קוגר טאון
* רוק 30
* שרלוק
* מבוקש
* ממי
* הממשלה
* המנטליסט

## ראו גם
* RTP1
*טלוויזיה בפורטוגל
* כאן 11

## קישורים חיצוניים
* 

קטגוריה:ערוצי טלוויזיה פורטוגליים
תרזה סובייסקה

**תרזה סובייסקה** (בפולנית: **Teresa Kunegunda Sobieska**; ) הייתה בתו של יאן השלישי סובייסקי, מלך פולין, ואשתו של מקסימיליאן השני עמנואל, הנסיך הבוחר מבוואריה.

## ביוגרפיה
תרזה נולדה ב-4 במרץ 1676 בווילאנוב, ליאן השלישי סובייסקי, מלך פולין ולמריה קז'ימייז'ה, בתם של אנרי אלבר דה לה גראנז' ארקייה ופרנסואז דה לה שאטר.

ב-12 בינואר 1694 התחתנה תרזה עם מקסימיליאן השני עמנואל, הנסיך הבוחר מבוואריה, ממנו היו לה עשרה ילדים. לאחר תבוסת בעלה בקרב בלנהיים שימשה תרזה כעוצרת הנסיכות, אולם לאחר שמצאה מכתבי אהבה של הרוזנת מארקו, פילגשו של מקס עמנואל, עזבה את מינכן ונסעה לראות את אמה בוונציה. הצבא לא הרשה לה לחזור, ובעקבות כך בילתה עשר שנים בגלות, וחזרה רק בשנת 1715.

בשנת 1726 מת בעלה מקסימיליאן עמנואל, ובנם קרל אלברכט, הנסיך הבוחר מבוואריה, עלה לשלטון במקומו.

ב-10 במרץ 1730 מתה תרזה בוונציה.

## משפחתה
ב-12 בינואר 1694 התחתנה תרזה עם מקסימיליאן השני עמנואל, הנסיך הבוחר מבוואריה, ממנו היו לה 10 ילדים:
* בן (1695)
* מריה אנה קרולינה (1696–1750)
* קרל אלברכט (1697–1745)
* פיליפ מוריץ מריה (1698–1719)
* פרדיננד מריה אינוצנץ (1699–1738)
* קלמנס אוגוסט (1700–1761)
* וילהלם (1701–1704)
* יוהאן אלואיס אדולף (1702–1705)
* יוזף תאודור (1703–1763)

## אילן יוחסין

## קישורים חיצוניים

* 

קטגוריה:אצולה פולנית
קטגוריה:ילידות 1676
קטגוריה:נפטרים ב-1730
רשות הפארקים של קנדה

ממוזער|284px|מפת מיקום הפארקים הלאומיים בקנדה
**רשות הפארקים של קנדה **(באנגלית: **Parks Canada Agency**; בצרפתית: **Agence Parcs Canada**) הידועה גם כ"**פארקי קנדה**" או "**פארקס קנדה**" (באנגלית: **Parks Canada**; בצרפתית: **Parcs Canada**) היא רשות של ממשלת קנדה, תחת המשרד לאיכות הסביבה של ממשלת קנדה. מטרת הרשות היא להגן ולשמר על אתרי טבע בעלי חשיבות לאומית של קנדה, וכן לעודד מודעות ציבורית (באמצעות הנאה ופנאי של הציבור) לשמירה על אתרי טבע אליה, על מנת להגן עליהם כיום ולמען הדורות הבאים. הרשות מנהלת 42 פארקים לאומיים, 4 שמורות טבע ימיות לאומיות, 171 אתרים היסטוריים לאומיים (מתוך יותר מ-970 אתרים היסטוריים לאומיים), 9 תעלות ונתיבי מים היסטוריים, פארק לאומי אורבני אחד, ואתר מורשת לאומי אחד. הרשות מנהלת את מרשם האתרים ההיסטוריים של קנדה; בנוסף הרשות מנהלת 5,000 אזורים מוגנים אשר יכולים להפוך בעתיד לשמורות טבע או פארקים לאומיים - בשטח כולל של 1,000,000 קמ"ר (10% משטחה היבשתי של קנדה, ו-1% משטחה הימי). הרשות עובדת עם המועצה הלאומית לאתרים היסטוריים ומונומנטים של קנדה, הממליצה על אתרים, אירועים ואנשים בעלי חשיבות היסטורית לאומית (סה"כ מעל 1,500), לשר לאיכות הסביבה ולשינויי אקלים. תפקידי והתחיבויות הרשות מוסדרים באמנת רשות הפארקים של קנדה.

ברשות עובדים כ-5,566 עובדים, ומשרדי הנהלתה מצויים בעיר גאטינו שבפרובינציית קוויבק.

## היסטוריה
רשות **פארקי קנדה** הוקמה ב-19 במאי 1911, כמחלקה של משרד הפנים של הדומיניון של קנדה - והייתה מחלקת הפארקים הלאומיים הראשונה בעולם.

הרשות הוקמה בשנת 1998, תחת המשרד להגנת הסביבה של קנדה. קודם לכן, בין השנים 1966–1978 היו "פארקי קנדה" תחת המשרד לענייני אינדיאנים של קנדה (משרד בממשלת קנדה), ובין 1979–1994 היו פארקי קנדה תחת המשרד למורשת קנדה (משרד בממשלת קנדה), בשנת 1994 עברו פארקי קנדה למשרד להגנת הסביבה, אשר הקימה את הרשות הממשלתית.

## אכיפת החוק
פארקי קנדה מעסיקים שומרי פארקים (Park Wardens), המבצעים פעולות אכיפה, כדי להבטיח את שלומם של המבקרים בפארקים הלאומיים, ולוודא ציות לחוקי הגנת הסביבה. לשומרים סמכויות נרחבות (הם נושאים נשק, ובסמכותם להפעיל כוח על מנת לעצור מפירי חוק).

## גלריה

קובץ:Moraine Lake 17092005.jpg|השתקפות פסגות עמק עשר הפסגות באגם מוריין
קובץ:Banff National Park-Entry Fee.jpg|עמדת תשלום בכניסה לפארק הלאומי באנף
קובץ:Jasper Information Centre Jasper Alberta Canada 01-A.jpg|מרכז המידע ג'ספר בפארק הלאומי ג'ספר


## ראו גם
* הפארקים הלאומיים של קנדה
* שירות הפארקים הלאומיים של ארצות הברית
* הפארקים הלאומיים של ארצות הברית

## לקריאה נוספת
• W.F. Lothian, **[http://www.parkscanadahistory.com/publications/history/lothian/brief/eng/brief-history.pdf A Brief History of Canada's National Parks]**
* W.F. Lothian, '''A History of Canada's National Parks''', Volumes I-IV, Published by Parks Canada,
 Ottawa, 1976-1987.

## קישורים חיצוניים

* 
* 

* ערוץ היוטיוב הרשמי של רשות הפארקים של קנדה
* שומרי הפארקים - אתר רשמי
* אתר הספרייה האלקטרונית של היסטורית הפארקים בקנדה

## הערות שוליים

*
*
רימאל עלי

**רימאל עלי** (באורדו: **رِمل علی**) היא דוגמנית, רקדנית ושחקנית פקיסטנית טרנסג'נדרית.

## קריירה

רימאל עלי היא הטרנסג'נדרית הראשונה לעבוד כדוגמנית, והראשונה להופיע בקולנוע הפקיסטני כשחקנית. סרט הבכורה שלה, הקומדיה הרומנטית "סאט דין מוחבאט אין" (באורדו: سات دن محبت اِن; בתרגום לעברית: אהבה בשבעה ימים) יצא במהלך חג עיד אל-פיטר 2018, באמצע יוני. בסרט מככבים שחקנים ידועים בקולנוע הפקיסטני, ביניהם מהירה חאן, שהרבאר מונוואר וג'אבד שייח'. מאז סיימה לצלם את הסרט, היא כבר עבדה על שני סרטים נוספים.

עלי היא רקדנית מוכשרת, ואחרי שסיימה את התואר ראשון שלה באוניברסיטת פנג'אב, היא בחרה להפוך אהבה זו לקריירה, והתחילה את דרכה בעסקי הבידור. היא עבדה בעיקר בתיאטרון ובקליפים מוזיקליים, לצד עבודתה כדוגמנית. היא זכתה להכרה ציבורית גדולה ואף בינלאומית כאשר הופיעה בקליפ המוזיקלי של הלהקה הפקיסטנית "סוץ'" ב-2017. נושא הקליפ הוא חוויית החיים של נשים טרנסג'נדריות בחברה – הדחיקה לעסוק בזנות, חוסר הקבלה החברתית והמשפחתית וכן האיום באלימות, ואפליה בתעסוקה – ולצד כל זאת, התקווה לשינוי ולעתיד טוב ומקבל יותר.

עלי היא פעילת להט"ב בולטת, ונחשבת רבות בתור "הפנים" של הקהילה הטרנסג'נדרית. לכן, היא דאגה שהייצוג הטרנסג'דרי בסרטים בהם היא משתתפת יהיה מכבד: "רציתי לוודא שהתפקיד לא עושה צחוק מהקהילה שלי, באופן בו קורה תכופות בסרטי בוליווד ולוליווד (כינוי לתעשיית הקולנוע בפקיסטן המבוססת בלאהור, על משקל בוליווד). אז התרגשתי מאוד מהאופן הרגיש והאמיתי שהסיפור מתייחס לדמות הטרנסג'נדרית. מינו ופרג'אד (הבמאים) גם הצליחו להימנע מהמלכודת שהרבה סרטים נופלים בה, של להפוך את הדמות הטרנסית לקורבן".

רבייה מליק הייתה למגישת החדשות הטרנסג'נדרית הראשונה.

## קישורים חיצוניים

* סרטון אודות רימאל עלי, באתר החדשות Dunya News (באורדו)

## הערות שוליים

קטגוריה:שחקניות קולנוע וטלוויזיה פקיסטניות
קטגוריה:דוגמניות פקיסטניות
קטגוריה:רקדניות
קטגוריה:טרנסג'נדריות
קטגוריה:להט"בים פקיסטנים
וילהלמינה אמליה מבראונשווייג-לינבורג

**וילהלמינה אמליה מבראונשווייג-לינבורג** (בגרמנית: **Wilhelmine Amalie von Braunschweig-Lüneburg**; 21 באפריל 1673 – 10 באפריל 1742), הייתה אשתו של יוזף הראשון, קיסר האימפריה הרומית הקדושה.

## ביוגרפיה
וילהלמינה אמליה נולדה ב-21 באפריל 1673 בהנובר, ליוהאן פרידריך, דוכס בראונשווייג-לינבורג ולבנדיקטה הנרייטה מפפאלץ-זימרן, בתם של אדוארד, רוזן פפאלץ-זימרן ואנה גונזאגה. וילהלמינה אמליה חונכה על ידי דודתה לואיזה הולנדינה מפפאלץ, וחזרה להנובר רק בשנת 1693.

ב-24 בפברואר 1699 התחתנה וילהלמינה אמליה עם יוזף הראשון, קיסר האימפריה הרומית הקדושה, לאחר שאמו אלאונורה מגדלנה מנויבורג רצתה אותה ככלה, כדי שתשפיע עליו לטובה, ונולדו להם 3 ילדים. בתחילה היו נישואי הזוג מאושרים, אולם עד מהרה התדרדרו היחסים ביניהם, ויוזף החל לבגוד בה עם משרתות ובנות אצולה. בשנת 1711 מת בעלה יוזף, ואחיו קרל השישי, קיסר האימפריה הרומית הקדושה עלה לשלטון במקומו.

בשנת 1713 העביר קרל את הסנקציה הפרגמטית של 1713, שהעניקה עדיפות לבנותיו בסדר הירושה, אולם אף על פי שווילהלמינה אמליה התנגדה לכך, היא לא מחתה בגלוי. היא הייתה ביחסים טובים עם חמותה וגיסתה אליזבת כריסטינה מבראונשווייג-וולפנביטל, ושלוש הנשים טיפלו זו בזו בעת חוליין.

בשנת 1740 מת גיסה קרל השישי, ובעקבות כך פרצה מלחמת הירושה האוסטרית. בתחילה תמכה וילהמינה אמליה בחתנה קרל השביעי, קיסר האימפריה הרומית הקדושה, אולם עד מהרה היא פרשה מהפוליטיקה, ואף סירבה לתווך בין חתנה לבין אחייניתה מריה תרזה, וב-10 באפריל 1742 היא מתה בווינה.

## משפחתה
ב-24 בפברואר 1699 התחתנה וילהלמינה אמליה עם יוזף הראשון, קיסר האימפריה הרומית הקדושה, ממנו נולדו לה 3 ילדים:
* מריה יוזפה (1699–1757).
* לאופולד יוזף (1700–1701).
* מריה אמליה (1701–1756).

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:בית הנובר
קטגוריה:נשות קיסרי האימפריה הרומית הקדושה
קטגוריה:ילידות 1673
קטגוריה:נפטרות ב-1742
בנדיקטה הנרייטה מפפאלץ-זימרן

**בנדיקטה הנרייטה מפפאלץ-זימרן** (בגרמנית: **Benedicta Henriette von der Pfalz**; 14 במרץ 1652 – 28 באוגוסט 1730), הייתה חותנתו של יוזף הראשון, קיסר האימפריה הרומית הקדושה.

## ביוגרפיה
בנדיקטה הנרייטה נולדה ב-14 במרץ 1652 בפריז, לאדוארד, רוזן פפאלץ-זימרן ולאנה גונזאגה, בתם של קרלו הראשון גונזאגה, דוכס מנטובה ומונטפראט וקתרין דה מיין.

ב-30 בנובמבר 1668 התחתנה בנדיקטה הנרייטה עם יוהאן פרידריך, דוכס בראונשווייג-לינבורג, ממנו נולדו לה 4 בנות. בשנת 1679 מת בעלה יוהאן פרידריך, ואחיו ארנסט אוגוסט, דוכס בראונשווייג-לינבורג ירש את נחלותיו. לאחר מותו התגוררה בנדיקטה הנרייטה בעיקר בצרפת, וב-28 באוגוסט 1730 היא מתה בביתה בהנובר.

## משפחתה
ב-30 בנובמבר 1668 התחתנה בנדיקטה הנרייטה עם יוהאן פרידריך, דוכס בראונשווייג-לינבורג, ממנו נולדו לה 4 בנות:
* אנה סופיה מבראונשווייג-לינבורג (1670–1672)
* שרלוטה פליציטס מבראונשווייג-לינבורג (1671–1710), התחתנה עם רינלדו השלישי ד'אסטה, דוכס מודנה
* הנרייטה מריה מבראונשווייג-לינבורג (1672–1757)
* וילהלמינה אמליה מבראונשווייג-לינבורג (1673–1742), התחתנה עם יוזף הראשון, קיסר האימפריה הרומית הקדושה

## אילן יוחסין

## קישורים חיצוניים

קטגוריה:נסיכות גרמניות
קטגוריה:בית ויטלסבאך
קטגוריה:ילידות 1652
קטגוריה:נפטרים ב-1730
רועי עוז-פרבשטיין

**רועי עוז-פרבשטיין** (נולד ב-17 בספטמבר 1975) הוא במאי, תסריטאי ועורך טלוויזיה ישראלי. בהיותו הבמאי והעורך הראשי של התוכנית "האח הגדול", הוא מעניק את קולו לדמות "האח הגדול" בזכיינית רשת 13.

## ביוגרפיה
עוז-פרבשטיין נולד בשם **רועי עוז** ברמת השרון לאב שעלה מטורקיה ולאם צברית. לאחר שירותו הצבאי, למד משחק בבית צבי.

בשנת 2004 ערך את תוכנית הטלוויזיה "דייט לסטרייט". לאחר מכן ערך את התוכניות "השגריר" ו"בעירום מלא". ב-2009 ערך את "התבורי'ס" בערוץ 24 ואת הגרסאות הישראליות של "פרויקט מסלול" ו"אמא מחליפה". היה מעורכי התוכנית "סופר נני" ותוכנית ההיכרויות "שלוש" בשידורי קשת.

ערך את העונה הרביעית של "היפה והחנון" וגם השתתף בפיתוח משימות ורעיונות לתוכנית.

ערך וביים את שתי העונות הראשונות של התוכנית "מהפכה במטבח".

מאז שנת 2017 הוא עורך את "דה וויס", "משחקי השף", ו"משחקי השף קונדיטור".

בשנת 2008 החל לערוך ולביים את העונה הראשונה של התוכנית "האח הגדול" בערוץ 2 בזכיינית קשת. לאחר שבועיים הוחלף בעורך יורם זק. בשנת 2018, לאחר שהתוכנית עברה לידיי הזכיינית רשת 13, בתחילתה של העונה התשיעית שימשה רווית ליאור-מנדל כעורכת הראשית וכבמאית במשך כשבועיים, והיא הוחלפה בעוז-פרבשטיין, ומאז הוא משמש כעורך הראשי וכבמאי התוכנית עד היום.

בין היתר, הוא משמש גם כמרצה לתקשורת במכללת ספיר במסלול ללימודי טלוויזיה.

## חיים אישיים
הוא בזוגיות עם ערן פרבשטיין, ולהם שני ילדים מהליכים פונדקאיים בהודו ובנפאל.

## קישורים חיצוניים

*
* 

* תכירו את רועי עוז הקול מאחורי האח הגדול ביישום טיקטוק

## הערות שוליים

קטגוריה:במאי טלוויזיה ישראלים
קטגוריה:תסריטאי טלוויזיה ישראלים
קטגוריה:סגל רשת
קטגוריה:אנשי תקשורת להט"בים ישראלים
קטגוריה:במאים ישראלים
קטגוריה:בוגרי תיכון אלון (רמת השרון)
קטגוריה:בוגרי בית צבי
קטגוריה:ישראלים שנולדו ב-1975
אגם ווסט ווטר

**אגם ווסט ווטר** (באנגלית: **Wast Water**) הוא אגם של מים מתוקים הנמצא בעמק במערבו של אזור האגמים האנגלי הנמצא במחוז קאמבריה בצפון-מערב אנגליה. עומק האגם הוא 79 מטר והוא האגם העמוק ביותר באנגליה.
## גאוגרפיה
ווסט ווטר הוא אגם מוארך הנמצא בקצה העליון של עמק וסדל  (Wasdale), עמק קרחוני שנוצר בעידן הקרח האחרון. האגם הוא מקור המים של נהר אירט  (River Irt) הזורם לאורך העמק עד מוצאו לאזור חוף הים האירי.

סביב האגם נמצאים כמה מההרים הגבוהים ביותר של אנגליה: סקייפל פייק  (Scafell Pike), גרייט גייבל  (Great Gable) ולינגמל  (Lingmell).
בדרום מזרח האגם מתנוססים מורדות תלולים בגובה של כ-180.

אורך האגם 4.88 ק"מ, רוחבו המרבי 789 מטר, העומק המרבי 79 מטר.

## גלריה

תמונה:Wast Water in the evening.jpg|
תמונה:Wasdale from Wastwater 1.JPG|
תמונה:Westmorland cairn Great Gable.jpg|
תמונה:Illgill head from middle fell.jpg|
תמונה:Wastwater, Yewbarrow and Great Gable - geograph.org.uk - 1546772.jpg |


## קישורים חיצוניים

* אגם ווסט ווטר  באתר התיירות  של קאמבריה 

קטגוריה:אנגליה: ימות ואגמים
קטגוריה:קאמבריה: גאוגרפיה
קטגוריה:אזור האגמים
אדוארד, רוזן פפאלץ-זימרן

**אדוארד, רוזן פפאלץ-זימרן** (בגרמנית: **Eduard von der Pfalz**; 5 באוקטובר 1625 - 13 במרץ 1663), היה בנו של פרידריך החמישי, הנסיך הבוחר מפפאלץ.

## ביוגרפיה
אדוארד נולד בהאג ב-5 באוקטובר 1625, לפרידריך החמישי, הנסיך הבוחר מפפאלץ המודח ולאליזבת סטיוארט, נסיכת אנגליה וסקוטלנד, בתם של ג'יימס הראשון, מלך אנגליה ואן, נסיכת דנמרק. בשנת 1632 מת אביו, ואחיו קרל הראשון לודוויג, הנסיך הבוחר מפפאלץ ירש את זכות הטענה על נסיכות הבוחר מפפאלץ.

ב-24 באפריל 1645 התחתן אדוארד עם אנה גונזאגה, בתם של קרלו גונזאגה, דוכס נוור וקתרין דה מיין, ומכיוון שהיא הייתה קתולית המיר אדוארד בחשאי את דתו. בתחילה ניתקה אמו את הקשר ביניהם, אולם לאחר זמן השלימה עמו בחזרה. אדוארד ואשתו זכו למעמד נכבד בחצר המלוכה הצרפתית, ונולדו להם 3 בנות. בשנת 1649 קיבל אדוארד תואר אביר של מסדר הבירית, וב-13 במרץ 1663 הוא מת בביתו בפריז.

## משפחתו
ב-24 באפריל 1645 התחתן אדוארד עם אנה גונזאגה, בתם של קרלו גונזאגה, דוכס מנטובה ומונטפראט וקתרין דה מיין, ממנה נולדו לו 3 בנות:
* לואיז מארי מפפאלץ-זימרן (1651–1685), התחתנה עם קרל תאודור, נסיך זאלם
* אן הנרייט מפפאלץ-זימרן (1651–1685), התחתנה עם אנרי ז'ול, נסיך קונדה
* בנדיקטה הנרייטה מפפאלץ-זימרן (1651–1685), התחתנה עם יוהאן פרידריך, דוכס בראונשווייג-לינבורג

## אילן יוחסין

## קישורים חיצוניים

קטגוריה:רוזנים גרמנים
קטגוריה:בית ויטלסבאך
קטגוריה:מסדר הבירית: אבירים וגבירות
קטגוריה:ילידי 1625
קטגוריה:נפטרים ב-1663
לואיזה יוליאנה, רוזנת נסאו

**לואיזה יוליאנה, רוזנת נסאו** (; 31 במרץ 1576 – 15 במרץ 1644) הייתה בתו של וילם הראשון, נסיך אורנז', ואשתו של פרידריך הרביעי, הנסיך הבוחר מפפאלץ.

## ביוגרפיה
לואיזה יוליאנה נולדה בדלפט ב-31 במרץ 1576, לוילם הראשון, נסיך אורנז' ולאשתו השלישית שארלוט דה בורבון, בתם של לואי, דוכס מונפנסייה וז'קלין דה לונגווי. לאחר שאביה נרצח בשנת 1584, היא וכמה אחיותיה גודלו על ידי אמם החורגת לואיז דה קוליני.

ב-23 ביוני 1593 התחתנה לואיזה יוליאנה עם פרידריך הרביעי, הנסיך הבוחר מפפאלץ, ממנו נולדו לה 8 ילדים. בשנת 1610 מת בעלה פרידריך, ולואיזה יוליאנה שלטה כעוצרת הנסיכות בשם בנה פרידריך החמישי, הנסיך הבוחר מפפאלץ עד לשנת 1611. לאחר מכן התגוררה לואיזה יוליאנה בקניגסברג, עד מותה ב-15 במרץ 1644.

## משפחתה
ב-23 ביוני 1593 התחתנה לואיזה יוליאנה עם פרידריך הרביעי, הנסיך הבוחר מפפאלץ, ממנו נולדו לה 8 ילדים:
* לואיזה יוליאנה מפפאלץ (1594–1640)
* קתרינה סופיה מפפאלץ (1595–1626)
* פרידריך החמישי, הנסיך הבוחר מפפאלץ (1596–1632)
* אליזבת שארלוטה, נסיכת פפאלץ (1597–1660)
* אנה אלאונורה (1599–1600)
* לודוויג וילהלם (1600)
* מוריץ כריסטיאן (1601–1605)
* לודוויג פיליפ, רוזן פפאלץ-זימרן-קייזרסלאוטרן (1602–1655)

## אילן יוחסין

## קישורים חיצוניים

* 

קטגוריה:רוזנים גרמנים
קטגוריה:בית נסאו
קטגוריה:ילידי 1576
קטגוריה:נפטרים ב-1644
דילון ברוקס

**דילון ברוקס** (באנגלית: **Dillon Brooks**; נולד ב-22 בינואר 1996) הוא כדורסלן קנדי המשחק בעמדות הקלע והסמול פורוורד בפיניקס סאנס מליגת ה-NBA ובנבחרת קנדה בכדורסל.

## נעורים ומכללות
ברוקס נולד במיסיסוגה שבאונטריו, קנדה, וגדל בעיר הנדרסון שבנבדה, ארצות הברית. בשנת 2014 החל ללמוד באוניברסיטת אורגון, ובשלוש עונותיו בקבוצת האוניברסיטה קלע 14.8 נקודות בממוצע למשחק. בעונתו האחרונה באורגון, 2016/2017, הוביל את הקבוצה לחצי גמר טורניר אליפות המכללות בכדורסל, בו הפסידה אורגון לאוניברסיטת קרוליינה הצפונית בצ'אפל היל בתוצאה 76–77. בסיום אותה עונה זכה ברוקס בתואר שחקן העונה באזור ה-Pac-12, ונבחר לחמישייה השנייה של העונה בכדורסל המכללות.

## קריירה ב-NBA
בדראפט ה-NBA 2017 נבחר ברוקס על ידי יוסטון רוקטס בבחירה ה-45, ומיד נשלח בטרייד לממפיס גריזליס עבור בחירת דראפט עתידית. במשחק הבכורה שלו ב-NBA עלה מהספסל וקלע 19 נקודות בניצחון קבוצתו על ניו אורלינס פליקנס, ובכך קבע שיא נקודות לשחקן קנדי במשחק בכורה ב-NBA. החל ממשחקו התשיעי בליגה ועד סיום עונת הרוקי תפקד כשחקן חמישייה בממפיס, בעמדת הקלע. לאורך אותה עונה הציג שיפור ניכר ככל שהתקדמה; ב-62 המשחקים הראשונים של קבוצתו קלע 9.0 נקודות בממוצע למשחק, וב-20 האחרונים תרם 17.0 נקודות. במשחק סיום העונה קלע שיא קריירה של 36 נקודות במשחק מול אוקלהומה סיטי ת'אנדר.

ב-9 בינואר 2019, לאחר 18 משחקים בעונת  פורסם כי ברוקס ייאלץ להחמיץ את המשך העונה בשל פציעה בבוהן רגלו הימנית. בפברואר 2020 סיכם על הארכת חוזה בממפיס ל-3 עונות נוספות, החל מעונת , בסך כ-35 מיליון דולר.

ביולי 2023 חתם ברוקס ביוסטון רוקטס שבחרה בו בדראפט. ב-26 באוקטובר ערך את הופעת הבכורה שלו במועדון כשקלע 14 נקודות בהפסד לאורלנדו מג'יק. בעונתו הראשונה שיחק 72 משחקים, כולם בחמישייה הפותחת והעמיד ממוצע של 12.7 נקודות למשחק. יוסטון לא העפילה לפלייאוף. בעונתו השנייה בקבוצה המשיך להיות שחקן חמישייה, ועזר ליוסטון לסיים במקום השני במערב בעונה הסדירה, בפלייאוף יוסטון הודחה בסיבוב הראשון לגולדן סטייט ווריורס בסדרה של 7 משחקים.

ב-6 ביולי 2025 עבר בטרייד לפיניקס סאנס, ביחד עם ג'יילן גרין, כחלק מעסקה ששלחה את קווין דוראנט ליוסטון. הטרייד כלל שבע קבוצות ושבר שיא בו היו מעורבות הכי הרבה קבוצות בהיסטוריה של ה-NBA.

## נבחרת לאומית
בשנת 2015, בהיותו בן 19, השתתף ברוקס ב במדי נבחרת קנדה, וזכה עמה במדליית הארד.

בשנת 2023 באליפות העולם בכדורסל היה שותף בהעפלתה הראשונה אי פעם של נבחרת קנדה לחצי גמר אליפות העולם בכדורסל וזכייה במדליית ארד.

ברוקס השתתף באולימפיאדת פריז.

## סטטיסטיקות קריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים קנדים
קטגוריה:אונטריו: אישים
קטגוריה:כדורסלני נבחרת קנדה
קטגוריה:כדורסלני אוניברסיטת אורגון
קטגוריה:בחירות דראפט של יוסטון רוקטס
קטגוריה:כדורסלני ממפיס גריזליס
קטגוריה:כדורסלני יוסטון רוקטס
קטגוריה:כדורסלני פיניקס סאנס
קטגוריה:משתתפים קנדים באולימפיאדת פריז (2024)
קטגוריה:קנדים שנולדו ב-1996
סעודה (פירושונים)

[שמאל|ממוזער|260px|מקום בו סועדים אנשים את ליבם ועורכים סעודה נקרא מסעדה. מסעדה ב[ניו יורק, המופיעה גם בסדרת הטלוויזיה "סיינפלד"]][שמאל|ממוזער|260px|יושבים בסעודה במסעדה ב[מוזיאון ד'אורסי בפריז בסגנון צרפתי]]
מרצדס-בנץ O405N

**מרצדס-בנץ O405N** (בגרמנית: **Mercedes-Benz O405N**) הוא אוטובוס נמוך רצפה אשר יוצר במספר תצורות, מתוצרת יצרנית הרכב הגרמנית מרצדס בנץ אשר יוצר בין השנים 1989–2001.

דגמי "מרצדס-בנץ O405N" יוצאו למספר רב של ארצות באירופה.

## דגמי "מרצדס-בנץ O405N"

* "O 405 NK" -  אורך: 10.5 מטר, תצורות: 2 ו-3 דלתות כניסה/יציאה
* "O 405 NKF" - אורך: 10.5 מטר, 2 דלתות כניסה/יציאה
* "O 405 NÜ" - תצורת 2 דלתות כניסה/יציאה
* "O 405 ÜNG" - תצורת 2 דלתות כניסה/יציאה
* "O 405 NH" - תצורת 3 דלתות כניסה/יציאה
* "O 405 NL" - אורך: 13.00 מטר, 2 דלתות כניסה/יציאה
* "O 405 NÜL" - אורך: 13.00 מטר, 2 דלתות כניסה/יציאה
* "O 405 GN" - אורך: 18.00 מטר,  תצורות: 3 ו-4 דלתות כניסה/יציאה
* "O 405 GNÜ" - תצורת 3 דלתות כניסה/יציאה
* "O 405 GNDE" - תצורות: 3 ו-4 דלתות כניסה/יציאה

## "מרצדס-בנץ 0408"
* שימוש אוטובוס: עירוני, פרברי ובינעירוני
* 32-34-38 מושבים (52-68-101 מקומות עמידה)
* מנוע דיזל
* 2-3-4 דלתות כניסה/יציאה
* ABS
* מעקב וידאו (Video surveillance)
* מיזוג אוויר

## תמונות

קובץ:Mercedes-Benz O 405 TRAM.jpg |  "מרצדס-בנץ O405N" 
קובץ:Bus on Colmore Row, Birmingham - DSC08814.JPG |  "מרצדס-בנץ O405N" 
קובץ:9490-2.jpg | "מרצדס-בנץ O405N"
קובץ:Merc inside.JPG | "מרצדס-בנץ O405N" - מבט לתוך האוטובוס
קובץ:Autobus linii 180, kierunek Redłowo, Gdynia - 002.JPG | "מרצדס-בנץ O405N"
קובץ:Autobus linii 180, kierunek Redłowo, pętla, Gdynia - 001.JPG| "מרצדס-בנץ O405N"
קובץ: Front of number 2 bus 12u07.JPG | "מרצדס-בנץ O405N"
קובץ:O 405 N Mulhouse.JPG | "מרצדס-בנץ O405N", תצורת 3 דלתות כניסה/יציאה
קובץ:HHA 1712 Hmb.jpg |  "מרצדס-בנץ O405N"
קובץ:BVG bus line 204 at Zoologischer Garten 02.JPG  |  "מרצדס-בנץ O405N" 
קובץ:BVG bus line M29 at Wittenbergplatz.JPG |  "מרצדס-בנץ O405N" 
קובץ: Mercedes Markab.jpg  |  "מרצדס-בנץ O405N" 


## ראו גם
* מרצדס-בנץ
* מרצדס-בנץ O303
* מרצדס-בנץ O309
* מרצדס-בנץ O402
* מרצדס-בנץ O404
* מרצדס-בנץ 0408
* מרצדס-בנץ סיטו

## לקריאה נוספת
*  "מרצדס-בנץ O405N" - תמונות

## קישורים חיצוניים

* 
* 

## הערות שוליים

קטגוריה:כלי רכב שהושקו ב-1989
O405N
קטגוריה:כלי רכב גרמניים
שירות הביטחון המרכזי

**שירות הביטחון המרכזי** (באנגלית: The **Central Security Service**, בראשי תיבות: **CSS**) הוא סוכנות במחלקת ההגנה של ארצות הברית, שהוקמה בשנת 1971 כדי לשלב את הסוכנות לביטחון לאומי (NSA) שירות יסודות ההצפנה (SCE) של הכוחות המזוינים של ארצות הברית והאגפים בתחום מודיעין אותות וקריפטוגרפיה ואבטחת מידע ברמה הטקטית. החלה לפעול מבצעית ב-1972.

בשנת 2002, כ-25,000 לובשי מדים שירתו בשירות.

סמל השירות שעוצב ב-1996 כולל עיגול כחול ובתוכו כוכב זהוב כשלפי כיוון השעון מופיעים בין קצותיו סמלי שירותי ההצפנה הצבאיים של ארצות הברית.

מטה השירות נמצא בפורט מיד שבמרילנד, כעשרה קילומטר צפונה מוושינגטון הבירה, בה גם נמצא מטה הסוכנות לביטחון לאומי.

מטרת הארגון, כמתואר באתר הרשמי של הארגון, הוא לספק תמיכה קריפטולוגית, ידע וסיוע לקהילת ההצפנה הצבאית.
## קישורים חיצוניים

* 
## הערות שוליים

קטגוריה:ארצות הברית: ארגונים ממשלתיים
קטגוריה:ביטחון לאומי
קטגוריה:מודיעין אותות
קטגוריה:גופי הצפנה ופיצוח צפנים
קטגוריה:הסוכנות לביטחון לאומי
קטגוריה:קהילת המודיעין האמריקאית
גרשון גליל

**גרשון גליל** (נולד ב-2 באוקטובר 1952) הוא פרופסור אמריטוס בחוג לתולדות ישראל ומקרא באוניברסיטת חיפה, ולשעבר ראש המחלקה להיסטוריה של עם ישראל באוניברסיטה. פרסם למעלה מ-150 מאמרים וספרים בעברית ובאנגלית על המקרא ועל ההיסטוריה של עם ישראל והמזרח הקדום.

## ביוגרפיה
גליל למד ב וקיבל שם תואר דוקטור ב-1983. התזה שלו, **הכרונולוגיה של מלכי ישראל ויהודה**, מציעה כרונולוגיה חלופית למלכי ישראל ויהודה, כנגד כרונולוגיות מסורתיות יותר, כפי שהוצעו על ידי ויליאם פוקסוול אולברייט ועל ידי . התזה פורסמה בהוצאת בריל ב-1996.

שימש ראש החוג להיסטוריה של עם ישראל באוניברסיטת חיפה; ראש תוכנית המ"א "המקרא ועולמו" וראש תוכנית המצטיינים "רוח הכרמל" המשותפת לפקולטאות לחינוך ומדעי הרוח באוניברסיטת חיפה. היה גם העורך והמרכז של סדרת "עולם התנ"ך", פירוש מדעי למקרא ב-24 כרכים.

## תארוך מלכות בית דוד
לטענתו, ממצאים שנמצאו בחורבת קייאפה הם הוכחה לקיומה של ממלכה חזקה באזור יהודה, בתקופת דוד ושלמה.

בשנת 2022 פרסם בפייסבוק פענוח של כתובות מימי חזקיהו מלך יהודה, המוכיחות לטענתו את ההיסטוריוגרפיה המקראית של תקופת חזקיהו, כולל חציבת נקבת השילוח ובריכת השילוח, ומלחמתו בפלשתים. בשנת 2024, פרסם גליל ספר שנושאו הוא לוחית העופרת מהר עיבל.

## פרסומים
מחקריו של גליל עוסקים בהיסטוריה ובתרבות של המזרח הקרוב, ובכללם:
* אחד ממחברי סדרת **[[עולם התנ"ך]] – פירוש מדעי למקרא**, ועורך של כמה מן הכרכים
* . הספר זכה בפרס בהט.

* 
* 
* 

* מעורכי שניים מכרכי ההשלמה לכתב העת Vetus Testamentum:

* *Studies in Historical Geography and Biblical Historiography presented to [[זכריה קלאי|Zecharia Kallai]]* (with M. Weinfeld, Brill, 2000);
* *Homeland and Exile: Biblical and Ancient Near Eastern Studies in Honour of [[בוסתנאי עודד|Bustenay Oded]]* (with M. Geller and A. Millard, Brill, 2009).

## ראו גם
* חורבת קייאפה

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:בעלי תואר דוקטור מהאוניברסיטה העברית בירושלים
קטגוריה:היסטוריונים של ישראל
קטגוריה:חוקרי תולדות עם ישראל
קטגוריה:היסטוריונים של העת העתיקה
קטגוריה:היסטוריונים ישראלים
קטגוריה:מחברי ספרי עיון ישראלים
קטגוריה:סגל אוניברסיטת חיפה: תולדות ישראל
קטגוריה:סגל אוניברסיטת חיפה: מקרא
קטגוריה:חוקרי מקרא ישראלים
קטגוריה:זוכי פרס בהט
קטגוריה:ישראלים שנולדו ב-1952
מפעל מלט

**מפעל מלט** הוא מפעל של התעשייה האווירית לישראל, העוסק בתכנון, פיתוח, וייצור מטוסים ללא טייס (מל"טים), כולל מערכות מיני מל"טים, מערכות טקטיות לטווח קרוב (Close Range, Short Range) ומערכות לגובה ביניים וטווח רחוק או MALE (**M**edium **A**ltitude **L**ong **E**ndurance).

## תחומי פעילות

בין השאר, המפעל עוסק בפיתוח וייצור של:
* משפחת ההרון - מל"טים הנמצאים בשימוש עשרות מדינות ברחבי העולם
**הרון 1 - מכונה "שובל"
** הרון 2 - מכונה "איתן" או "הרון TP"
** סופר הרון HF
* משפחת מיני מזל"טים BirdEye
** Bird-Eye 400
** Bird-Eye 500
** Bird-Eye 650
* סרצ'ר
* האנטר
* תעתוע
* I-View

## ראשי מפעל מלט

## קישורים חיצוניים
*  סרטון תדמית רשמי של המפעל ב-Youtube
* 
* 

## הערות שוליים

קטגוריה:התעשייה האווירית לישראל: כלי טיס בלתי מאוישים
קטגוריה:התעשייה האווירית לישראל: מפעלים
סרגיי שריקוב

**סרגיי אלכסנדרוביץ' שריקוב** (ברוסית: **Серге́й Алекса́ндрович Ша́риков**; 18 ביוני 1974 – 6 ביוני 2015) היה סייף יהודי-רוסי. אלוף אולימפי בעל 4 מדליות אולימפיות, מהן 2 זהב (חרב קבוצתי), 1 כסף (חרב אישי) ו-1 ארד. 3 פעמים אלוף עולם בחרב קבוצתי ובעל מדליית ארד מאליפות העולם (לה שו-דה-פו 1998) ואלוף אירופה (פונשל 2000) בחרב אישי.

## ביוגרפיה
שריקוב נולד וגדל במוסקבה למשפחה יהודית. הוא החל להתאמן בסייף בגיל 12 בהדרכתו של דוד טישלר. הוא היה חבר נבחרת רוסיה בשנים 1994–2005.

באליפות העולם בסיף לנוער שנערכה במקסיקו סיטי בשנת 1994 זכה שריקוב במדליית זהב בחרב אישי ובאליפות העולם בסיף שנערכה בהאג, הולנד בשנת 1995 זכה במדליית כסף בתחרות חרב קבוצתי.

באולימפיאדת אטלנטה (1996) זכה שריקוב בשתי מדליות, זהב וכסף. מדליית זהב בתחרות חרב קבוצתית ביחד עם סטניסלב פוזדניאקוב וגריגורי קיריינקו, לפני הונגריה ואיטליה ובמדליית כסף בתחרות חרב אישי אחרי סטניסלב פוזדניאקוב ולפני דמיין טויה מצרפת. בקרב חצי הגמר הוא ניצח את טויה 14-15 ובקרב הגמר הוא הפסיד לפוזדניאקוב 15-12.

באליפות העולם בסיף שנערכה בלה שו-דה-פו, שווייץ בשנת 1998 זכה שריקוב במדליית ארד בתחרות חרב אישי.

באליפות אירופה בסיף שנערכה בפונשל, פורטוגל ביולי 2000 זכה שריקוב בשתי מדליות זהב, בחרב אישי לפני אלכסיי פרוסין וסטניסלב פוזדניאקוב וחרב קבוצתי לפני בלארוס ואוקראינה.

באולימפיאדת סידני (2000) זכה שריקוב במדליית זהב בתחרות חרב קבוצתית ביחד עם סטניסלב פוזדניאקוב ואלכסיי פרוסין, לפני צרפת וגרמניה. בתחרות חרב אישי הוא סיים במקום עשירי.

שריקוב זכה 3 פעמים ברציפות במדליית זהב, באליפויות העולם שנערכו בשנים 2001 - 2003 בתחרות חרב קבוצתי.

באולימפיאדת אתונה (2004) זכה שריקוב במדליית ארד בתחרות חרב קבוצתית ביחד עם סטניסלב פוזדניאקוב, אלכסיי דייצ'נקו ואלכסיי יקימנקו, אחרי צרפת ואיטליה. בתחרות חרב אישי הוא סיים במקום שמיני. בשלב רבע הגמר הוא הפסיד לאלדו מונטנו מאיטליה 15-13 שזכה במדליית זהב.

לאחר שפרש מתחרויות שימש כחבר באיגוד הסיף הרוסי ובשנת 2009 התמנה למאמנה הראשי של נבחרת רוסיה בחרב.

ב-6 ביוני 2015 נהרג שריקוב בתאונת דרכים. במהלך חופשה הוא רכב על טרקטורון. במהלך הנהיגה הוא איבד שליטה על הטרקטורון, סטה מהנתיב והתנגש חזיתית עם מכונית שנסעה בכיוון ההפוך. בבית החולים נפטר מפצעיו.

## הנצחה
ב-2003 הונצח שריקוב ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

## קישורים חיצוניים

* סרגיי שריקוב, באתר *Sports 123* 
* סרגיי שריקוב, באתר *Jewish Virtual Library* 
* סרגיי שריקוב, באתר *Jews in Sports* 

קטגוריה:סייפים רוסים
קטגוריה:סייפים יהודים
קטגוריה:יהודים רוסים
קטגוריה:אלופי עולם יהודים
קטגוריה:סייפים באולימפיאדת אטלנטה (1996)
קטגוריה:סייפים באולימפיאדת סידני (2000)
קטגוריה:סייפים באולימפיאדת אתונה (2004)
קטגוריה:משתתפים יהודים באולימפיאדת אטלנטה (1996)
קטגוריה:משתתפים יהודים באולימפיאדת סידני (2000)
קטגוריה:משתתפים יהודים באולימפיאדת אתונה (2004)
קטגוריה:אלופי המכביה: סייפים
קטגוריה:חברי היכל התהילה של הספורטאים היהודים: רוסים
קטגוריה:הרוגי תאונות דרכים ברוסיה
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1974
קטגוריה:רוסים שנפטרו ב-2015
עץ מוצצים

[שמאל|ממוזער|250px|עץ מוצצים ב[קופנהגן, דנמרק]]
**עץ מוצצים** הוא עץ המוצב במרחב הציבורי אשר מיועד להקל על תהליך הגמילה ממוצצים של פעוטות.

## רקע
מוצץ משמש תינוקות ופעוטות כאמצעי להרגעה בכך שהוא מדמה עבורם הנקה. על פי המלצות רופאים מומלץ להתחיל בגמילה ממוצץ בין הגילאים שנתיים לשנתיים וחצי. הסיבות לעידוד הגמילה הן החציצה שיוצר המוצץ בין הפעוט לעולם החיצוני, נזק ללסת ולשיניים, פגיעה בדיבור ויצירת חוסר ריכוז במסגרת החינוכית בה שוהה הפעוט. גמילה ממוצץ יכולה להיות קשה לפעוטות רבים.

## העץ
ממוזער|עץ מוצצים במרכז ביג ביקנעם עילית
עץ המוצצים הוא עץ שמוצב במרחב הציבורי, לרוב בקרבת גני שעשועים וגינות ציבוריות. פעוטות והוריהם מוזמנים לתלות עליו את המוצץ ובכך לסייע בתהליך הפרידה ממנו. הוא מוגדר ככזה לרוב על ידי רשויות מקומיות אשר מציבות לידו שלט המגדיר את העץ כ"עץ המוצצים" בליווי הסבר קצר כתוב. המוצצים נתלים על ענפי העץ.
בישראל ברשויות מקומיות רבות הוכרזו עצי מוצצים, בהן ירושלים, תל אביב, חיפה, באר שבע, רחובות, כפר סבא, בקריית ביאליק ועוד.

## ראו גם
* עץ המוצצים - ספר ילדים על גמילה ממוצצים

## קישורים חיצוניים

## הערות שוליים

קטגוריה:ילדות
קטגוריה:העץ בשירות האדם
יחסי הולנד–קזחסטן

**יחסי הולנד–קזחסטן** הם היחסים הדיפלומטיים הרשמיים שבין **[[הולנד]]** לבין **[[קזחסטן|רפובליקת קזחסטן]]**. היחסים בין המדינות כוננו רשמית בשנת 1992.

בספטמבר 2017, שתי המדינות ציינו 25 שנים של יחסים דיפלומטיים. השגריר הקזחי בהולנד הביע שביעות רצון מהיחסים בין המדינות וציין כי מאז כינון היחסים הדיפלומטיים בין המדינות, שיתוף הפעולה הפוליטי, הכלכלי והחברתי מתפתח וכי קזחסטן רואה בהולנד כשותפת סחר כלכלית מרכזית באיחוד האירופי.

## יחסים כלכליים
* בשנת 2016, שווי הסחורה שיוצאה מהולנד לקזחסטן הגיעה לסך 378 מיליון דולר אמריקאי והיא כללה משאבות אוויר, טורבינות גז, מחשבים, שסתומים, משאבות נוזלים, טרקטורים, חלקי מטוסים, צמחים, עלים, תרופות, כלורידים, לתת, בירה, מים בטעמים, נפט מזוקק, צינורות גומי, גלגלי גומי ועוד. באותה השנה, שווי הסחורה שיוצאה מקזחסטן להולנד הגיעה לסך 2.26 מיליארד דולר אמריקאי והיא כללה נפט גולמי, נפט מזוקק ועוד.

## ייצוג
* הולנד מיוצגת בקזחסטן על ידי קונסוליה באלמטי וכן על ידי שגרירות שהיא מחזיקה באסטנה, בירת המדינה.
* קזחסטן מיוצגת בהולנד על ידי קונסוליה בברדה וכן על ידי שגרירות שהיא מחזיקה בהאג, בירת המדינה.

## קישורים חיצוניים
* שגרירות הולנד באסטנה
* שגרירות קזחסטן בהאג

## הערות שוליים

קטגוריה:ערכים ללא קטגוריות פיזיות - יחסי חוץ
טאתב אברהמיאן

**טאתב אברהמיאן **(בארמנית: **Տաթև Աբրահամյան**; נולדה ב-13 בינואר 1988 בירוואן, בירת ארמניה) היא שחמטאית ארמנית-אמריקאית בדרגת רב-אמן לנשים.

נכון לספטמבר 2025, מדורגת במקום ה-86 בארצות הברית לפי מד כושר.

## הישגיה בשחמט
טאתב אברהמיאן סיימה במקום הראשון המשותף באליפות הנשים של ארצות הברית בשנת 2004 והפסידה בפלייאוף לרוסודאן גולטיאני. בשנת 2006 אברהמיאן זכתה באליפות פאן-אמריקן לנוער, בקואנקה, אקוודור. באליפות ארצות הברית של 2010 היא סיימה במקום השני במשותף עם אנה זטונשקי (זכתה אירינה קראש), ושוב סיימה במקום שני בשנת 2011 לאחר משחק שובר שוויון נגד זטונשקי בסגנון "ארמגדון" מהיר. בשנה זו אף השיגה את דרגת רב-אמן לנשים. היא שיחקה במספר אליפויות נשים וזכתה בפרס השחמט לנשים Goddess Chess על סגנון המשחק הבלתי מתפשר שלה. בין ניצחונותיה הבולטים הם שני משחקים בהם הביסה את אלוף ארצות הברית לשעבר, אלכסנדר שבלוב.

אברהמיאן ייצגה את ארצות הברית בחמש אולימפיאדות שחמט לנשים: ב-2008, 2010, 2012, 2014 ו-2018.

## השתתפות באולימפיאדות השחמט
אברהמיאן ייצגה את ארצות הברית ב-6 אולימפיאדות שחמט

## חיים אישיים
אברהמיאן היגרה לארצות הברית מארמניה עם משפחתה בשנת 2001. היא מתגוררת בגלנדייל, שבקליפורניה. ב-2011 היא סיימה תואר ראשון במדעי המדינה ופסיכולוגיה באוניברסיטת מדינת קליפורניה שבלונג ביץ'.

## קישורים חיצוניים

*  

## הערות שוליים

קטגוריה:שחמטאיות ארמניות
קטגוריה:שחמטאיות אמריקאיות
קטגוריה:רבי אמנים לנשים
קטגוריה:מהגרות מארמניה לארצות הברית
קטגוריה:בוגרות אוניברסיטת מדינת קליפורניה בלונג ביץ'
קטגוריה:אמריקאיות שנולדו ב-1988
קטגוריה:ארמנים שנולדו ב-1988
נוסחת נויברג

**נוסחת נויברג** היא נוסחה לחישוב מתוקן של תוצאות בתחרויות ברידג' כאשר שיטת חישוב התוצאות היא Match Points ולוח אחד או יותר שוחקו מספר פעמים קטן יותר מהלוחות האחרים. הנוסחה קרויה על שמו של המתמטיקאי הצרפתי ז'ראר נויברג  (בצרפתית: **Gérard Neuberg**; נפטר בשנת 2016). שימוש בנוסחה הזו נפוץ במצבים שבהם יש "חצי שולחן", כלומר: מספר הזוגות המשתתפים בתחרות הוא אי זוגי ולכן בכל סיבוב זוג אחד אינו משחק. מקרה שכיח נוסף לשימוש בנוסחה זו הוא המקרה בו משחקים תחרות שבה מספר סקציות מספר השולחנות בסקציות שונות אינו זהה. כך למשל, נשתמש בנוסחת נויברג בתחרות שבה יש שתי סקציות כשבאחת יש 13 שולחנות ובשנייה 12 שולחנות. יהיו ידיים שישוחקו רק בסקציה שבה 13 שולחנות. 

מטרת השימוש בנוסחה היא הערכת ה-Match Points שהיו מושגות תוך שמירה על מתן משקל שווה ללוח שלא שוחק וללוחות ששוחקו.
 
## הנוסחה
נוסחת נויברג היא: MP=(N/n)*(mp+1)-1.
מקראה:

MP = מספר ה-Match Points המשוקלל

N = מספר ההשוואות המקסימלי בתחרות

n = מספר ההשוואות בפועל על הלוח

mp = מספר התוצאות שהושגו בפועל על הלוח
### מתי לא משתמשים בנוסחה
לא משתמשים בנוסחת נויברג כאשר יש פחות מ-4 תוצאות. 
כשיש תוצאה אחת שני הזוגות מקבלים 60% על יהד.
כשיש שתי תוצאות 55% עבור התוצאה הגרועה יחסית ו-65% עבור התוצאה הטובה יותר.
כשיש 3 תוצאות עבור התוצאה הגרועה ביותר מקבלים 50%. עבור התוצאה האמצעית מקבלים 60% ועבור התוצאה הטובה ביותר מקבלים 70%.

## דוגמה
הלוח שוחק 6 פעמים. יתר הלוחות שוחקו 7 פעמים.
זוג X צבר 4 Match Points. 
חישוב מחדש על פי נוסחת נויברג.
N = 7
n = 6
mp = 4

 MP=(N/n)*(mp+1)-1
4.833=MP=(7/6)*(4+1)-1

זוג Y צבר 9 Match Points. 
חישוב מחדש על פי נוסחת נויברג.
N = 7
n = 6
mp = 9

 MP=(N/n)*(mp+1)-1
10.667=MP=(7/6)*(9+1)-1

## קישורים חיצוניים
* אסף עמית, חישוב תוצאות /התאגדות ישראלית לברידג'

* Match-pointing boards with an unequal number of scores The Neuberg formula , English Bridge Union

קטגוריה:ברידג'

## הערות שוליים
רוני אנקונה

**ורוניקה (רוני) אנקונה** (באנגלית: **Veronica Ancona**; נולדה ב-4 ביולי 1968) היא שחקנית, חקיינית וסופרת סקוטית. לראשונה זכתה להכרה רחבה כשהופיעה בתוכנית זוכת הבאפט"א "The Big Impression" של ה-BBC לצדו של בן זוגה לשעבר אליסטר מקגוון. 

## ביוגרפיה
אנקונה נולדה בלינקולנשייר בצפון-מזרח אנגליה ובגיל ינקות עברה לטרון (Troon) שבאיירשייר בסקוטלנד. מוצאה ממשפחה יהודית איטלקית. אביה היה קומנדר בצי המלכותי הבריטי, ואמה הייתה אמנית שציירה תפאורות עבור תיאטרון גייט באייר. אנקונה למדה במאר קולג' בטרון. ב-1986 כשעדיין הייתה בבית הספר הופיעה בתוכנית הטלוויזיה לילדים "Blue Peter". בגיל 17 עברה ללונדון כדי ללמוד עיצוב בבית הספר לאמנות סנט מרטין. היא הייתה מורה ואחר כך החלה להופיע בסטנד-אפ.

הקריירה של אנקונה כקומיקאית החלה ב-1993 כשזכתה בפרס "Time Out Hackney Empire New Act of the Year". במשך שנים רבות עבדה בתוכניות רדיו וטלוויזיה כגון "Fist of Fun", וכמו כן הופיעה במופעי סטנד-אפ. לפני "The Big Impression" שיחקה בעונה הראשונה של התוכנית הקומית "The Sketch Show".

ב-2005 גילמה אנקונה את ברברה בסרטו של סטיבן פוליאקוף "בתו של גדעון" לצדם של ביל ניי, מירנדה ריצ'רדסון ואמילי בלאנט ששודרה בערוץ BBC One.

אנקונה הופיעה שבע פעמים בשעשועון הטלוויזיה "QI". באוקטובר 2006 זכתה בפרק בעונה הרביעית ("Dictionaries"). בנובמבר 2008 זכתה בפרק בעונה השישית ("Family"). בינואר 2010 זכתה עם קבוצת הנשים יחד עם סנדי טוקסוויג.

בנובמבר 2006 הייתה אנקונה מנחה אורחת בתוכנית "Have I Got News for You". עוד הופיעה בתוכנית הקומית "TV Heaven, Telly Hell" של ערוץ 4 ודנה בהעדפותיה בתוכניות טלוויזיה.

בדצמבר 2006 גילתה אנקונה שהיא מעריצה של התוכנית "Strictly Come Dancing" והשתתפה בתוכנית "Strictly Come Dancing: It Takes Two". ב-2007, אחרי שהופיעה בפרק פיילוט שהתקבל באהדה, הזמינו ב-BBC תוכנית מערכונים חדשה בשם "Ronni Ancona & Co" שכוללת חומרים פרי עטה, ומככבים לצדה פיל קורנוול, ג'ן רייבנס וג'ון סשנס. השידור הראשון של התוכנית היה ב-25 במאי 2007 ושודרו שלושה פרקים. ב-2008 שיחקה אנקונה בסרט "פנלופה" בתפקיד וונדה.

בעונות השלישית והרביעית של סדרת הטלוויזיה "סקינס" הופיעה אנקונה בתפקיד אמן של קייטי ואמילי פיץ'. ב-2009 שיחקה בסדרה "הופ ספרינגס" של ערוץ BBC1. ב-24 ביולי 2009 הופיעה בתוכנית האירוח "The One Show", וב-16 באוקטובר אותה שנה השתתפה שוב בתוכנית יחד עם אליסטר מקגוון.

ב-2009 יצא לאור הספר הראשון של אנקונה "A Matter of Life And Death: How To Wean A Man Off Football" בהוצאת Faber and Faber. כחלק מסקר "Big Read" של ה-BBC, היא קידמה את הספר "האריה, המכשפה וארון הבגדים".

על הבמה גילמה אנקונה את בלין במחזה "החולה המדומה" מאת מולייר בתיאטרון אלמיידה. ביוני 2015 החלה לגלם את דמותה של פולה במחזמר "שחקי אותה כמו בקהאם" שהוצג בווסט אנד.

;פרסים
אנקונה זכתה בפרס הקומדיה הבריטית על התוכנית "The Big Impression", וכן זכתה בפרס וריאטי קלאב.

## חיים אישיים
אנקונה הייתה במערכת יחסים עם השחקן אליסטר מקגוון במשך שבע שנים, שהסתיימה לפני שהשניים החלו לעבוד יחד. אנקונה נשואה לג'ררד הול, רופא ראומטולוג. לבני הזוג יש שתי בנות והם חיים בלונדון.

## פילמוגרפיה
### טלוויזיה

### קולנוע

## תפקידים בתיאטרון

## קישורים חיצוניים

## הערות שוליים

קטגוריה:יהודיות סקוטיות
קטגוריה:שחקניות תיאטרון סקוטיות
קטגוריה:שחקניות קולנוע וטלוויזיה סקוטיות
קטגוריה:חקייניות בריטיות
קטגוריה:בריטיות שנולדו ב-1968
קטגוריה:בריטים שנולדו ב-1968
נמל התעופה הבין-לאומי זוורטנוץ

**נמל התעופה הבינלאומי זוורטנוץ** (בארמנית: **Զվարթնոց միջազգային օդանավակայան**), ממוקם ליד זוורטנוץ, כ-15 ק"מ מערבית לירוואן, בירת ארמניה. הוא פועל כנמל התעופה הבינלאומי הראשי של ארמניה. זוורטנוץ הוא נמל התעופה העמוס ביותר במדינה, ומשמש כבסיסה של חברת התעופה ארמניה אייר קומפני, בעבר שימש כנמל הבית של חברת ארמאוויה.

## היסטוריה
ממוזער|הטרמינל הישן בצד שמאל (כבר אינו בשימוש) ואולם מקבלי הפנים החדש מימין, ב-2007
נמל התעופה נפתח בשנת 1961. בעקבות תחרות עיצוב שנערך ב-1970, חמישה אדריכלים (מ. קצ'יקיאן, א. טרחניאן, ס. קלשניאן, ל. צ'רקזיאן, ומ. בגדסריאן) זכו לעצב את בניין הטרמינל הראשון. נמל התעופה שופץ בשנת 1980, אז נוסף מסוף חדש, על מנת לענות על הצרכים התחבורתיים הגדלים של ברית המועצות.

כאשר ארמניה הכריזה על עצמאותה מברית המועצות בשנות ה-90, הייתה צמיחה בתחבורה תעשייתית, אשר הובילה לבניית טרמינל מטענים חדש ב-1998, אשר יכול להתמודד עם תעבורה של כ-100,000 טון של מטען בשנה. ב-2001, נחתם הסכם זיכיון לניהול תפעולי בן 30 שנה לנמל התעופה עם חברת "נמלי תעופה בינלאומיים ארמניה CJSC", חברת בת של החברה הארגנטינאית Corporación America, אשר בתורה נמצאת בבעלותו של איש העסקים הארמני-ארגנטינאעי אדוארדו יורנקיאן. במסגרת הסכם זה, CJSC שיפצה את המסלול הראשי ואת מסלולי ההמראה והנחיתה, ואת הרמפה. התנועה של נמל התעופה זברנוטס כמעט הוכפלה, מ-1.11 מיליון נוסעים בשנת 2005 ל-2.05 מיליון בסוף 2014. עד 2020 מתוכנן נמל התעופה בירוואן להגיע לכ -3 מיליון נוסעים מדי שנה. ב-2006, נפתח אזור הגעה חדש עם שערים ואולם למקבלי פנים, ואחרי זה גם אולם נוסעים יוצאים חדש, וכן מתקן חנייה עם קיבולת של 1,000 כלי רכב ב-2011. ב-30 בינואר 2013, זברנוטס זכתה בפרס "נמל התעופה הטוב ביותר בחבר העמים" במהלך טקסי השווקים המתפתחים לנמלי תעופה (EMAA) שנערך בדובאי, איחוד האמירויות הערביות.

## סקירה כללית
נמל התעופה מתואם למטוסים עד (וכולל) גודל של אנטונוב An-225, בואינג 400–747 ו-איירבוס A380. מסלול 9 מצויד ב-ILS CAT II, אשר מאפשר פעולת מטוסים בסייג רום נמוך (30 מטרים) ונראות מוגבלת (350 מטר).
ממוזער|אולם הצ'ק-אין
ממוזער|אולם יציאה ושערים
נמל התעופה הבינלאומי זוורטנוץ לאחרונה התקין מערכת תצוגת מידע טיסות חדש (FIDS), ומערכת זיהוי אוטומטית ביומטרית להפקדת מטען והרשמת נוסעים (צ'ק-אין). כמו כן, נוספו 150 מצלמות מעקב ברחבי שדה התעופה.
הגישה לאזורי העלייה למטוס מאובטחים ברמה גבוהה, על ידי מערכת שלושה שלבים: פיקוח מוקדם (באמצעות טביעות אצבעות וכרטיס עלייה למטוס), פיקוח דרכונים, ופיקוח במערכות רנטגן.

## תנועה וסטטיסטיקה

## תחבורת קרקע
יש מגוון גדול של מוניות זמינות מחוץ לטרמינל, אך רק חברה אחת מורשית על ידי רשות התעופה, והיא מוניות איירפורט. חברה זו משרתת רק לנסיעות אל ומנמל התעופה, ואינה מספקת שירותי הסעה בתוך העיר.

בשנת 2017, הושק שירות אוטובוסים חדש, אשר מסיע נוסעים בין העיר ירוואן ונמל התעופה זוורטנוץ. האוטובוס יוצא כל חצי שעה בין 7:00 בבוקר ל-22:00 בלילה, וכל שעה בין השעות 22:30 ו-7:00. השירות מופעל על ידי חברת Elitebus. נכון ל-2018, כרטיס לכיוון אחד עולה 300 דראם, והאוטובוס עוצר במספר תחנות במרכז ירוואן הקרובות למטרו ולאתרים מרכזיים אחרים, ביניהם כיכר הרפובליקה, צומת רחובות אבוויאן וסאיאט נובה, ושדרת משטוטס.

## קישורים חיצוניים

* 
* כללי המחלקה לתעופה אזרחית של ארמניה

## הערות שוליים

זוורטנוץ
קטגוריה:ארמניה: תחבורה
קטגוריה:ארמניה: מבנים